Kaia Vask
Kaia Vask (sündinud 5. märtsil 1969) on eesti ametiühingutegelane, alates 20. oktoobrist 2023 Eesti Ametiühingute Keskliidu esimees. 1987. aastal lõpetas Kaia Vask Tallinna Reaalkooli. Seejärel õppis ta lühemat aega erinevaid erialasid (rakendusmatemaatika, majandusarvestus), enne kui lõpetas 2001. aastal Akadeemia Nord õigusteaduskonna kiitusega. 2003. aastal katses ta samas teadusmagistri kraadi. 1980. aastate lõpust töötas Vask transpordidispetšerina, poemüüjana ja kirjastuse tehnilise sekretärina. 1999–2023 töötas ta Eesti Meremeeste Sõltumatus Ametiühingus peasekretärina (1999–2004, 2011–) ja esimehena (2004–2011), olles ametisse saades maailma esimene meremeeste ametiühingu naissoost esimees. 2003–2007 oli Kaia Vask Eesti Ametiühingute Keskliidu volikogu esimees, 2007–2011 EAKL-i juhatuse liige. 2023. aastal valiti ta ainsa kandidaadina EAKL-i esimeheks (93 poolt- ja 26 vastuhäälega). 2008. aastast on ta Euroopa Transporditöötajate Föderatsiooni merendussektsiooni juhatuse liige.